**Uchádzač doplní do kúpnej zmluvy v bode 2.1 a 4.2 číslo a názov ponúkanej časti predmetu zákazky** *– časť č.1, č.2, č.3, ... č.14 v zmysle C. Opis predmetu zákazky súťažných podkladov*

* *napr. v prípade predloženia ponuky do časti č.1 uchádzač doplní do zmluvy „Časť č.1 - Inkubátor intenzívny – 10 ks“*

Podmienky a štruktúra zmluvy:

**I. „ VZOR NÁVRHU “**

**Uchádzač doplní bod 1.2, 2.1, 3.1, 4.2, 4.4, 6.2, 6.4, 6.5 a 7.1 do predloženej Kúpnej zmluvy:**

**KÚPNA ZMLUVA č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa §409 až 475 Obchodného zákonníka

**Čl. 1**

**Zmluvné strany**

1.1 **Kupujúci:** Univerzitná nemocnica Martin

Kolárova 2,036 59 Martin

V zastúpení: Rada riaditeľov v zložení:

MUDr. Dušan Krkoška, PhD., MBA – generálny riaditeľ

doc. MUDr. Dalibor Murgaš, PhD. – medicínsky riaditeľ

Ing. Stanislav Škorňa – ekonomický riaditeľ

V mene organizácie sú oprávnení konať najmenej dvaja členovia štatutárneho orgánu spoločne.

IČO: 00 365 327

DIČ: 2020598019

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: SK84 8180 0000 0070 0028 1377

BIC/SWIFT: SPSRSKBAXXX

(ďalej len kupujúci)

1.2 **Predávajúci:**

Obchodné meno: ...............................................

Sídlo: ...............................................

V zastúpení: ...............................................

IČO: ...............................................

DIČ: ...............................................

IČ DPH: ...............................................

Bankové spojenie: ...............................................

Číslo účtu: ...............................................

IBAN: ...............................................

BIC/SWIFT: ...............................................

Zápis v Obchodnom registri Okresného súdu ..............., oddiel ...............,, vložka č. ...............

*Uviesť údaj, či predávajúci je alebo nie je platcom DPH.*

(ďalej len predávajúci)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

1.3 Zmluvné strany uzatvárajú kúpnu zmluvu na dodávku predmetu zmluvy „Dobudovanie centra urgentnej starostlivosti o kriticky chorého novorodenca – vybavenie zdravotníckou technikou - I.etapa“ (ďalej len „zmluva“), ktorej obstaranie je v súlade s § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II**

**Predmet zmluvy**

2.1 Predávajúci sa zaväzuje, že v súlade so súťažnými podkladmi časť C. verejnej súťaže s názvom „Dobudovanie centra urgentnej starostlivosti o kriticky chorého novorodenca – vybavenie zdravotníckou technikou - I.kolo“a za podmienok dohodnutých v tejto zmluve, vo vlastnom mene a na vlastnú zodpovednosť dodá kupujúcemu nasledovné nové, nepoužívané a nerepasované prístroje:

**Časť č.1 - Inkubátor intenzívny – 10 ks** ................................ (uchádzač doplní názov predmetu zmluvy) *- (uchádzač uvedené údaje doplní podľa časti do ktorej predkladá ponuku)*

v špecifikácii podľa **Prílohy č. 1**, ktorá tvorí neoddeliteľnú súčasť tejto zmluvy (ďalej aj „predmet zmluvy“ alebo „prístroj“). - *(prílohu vypracuje uchádzač podľa vlastnej ponuky, parametre ponúknutého prístroja musia spĺňať minimálne technické parametre uvedené v príslušnej časti C. Opis predmetu zákazky)*

2.2 Súčasťou záväzku predávajúceho sú aj služby spojené s dodaním tovaru t. j. doprava na miesto určenia, inštalácia, uvedenie do prevádzky, odskúšanie funkčnosti a prevádzkyschopnosti dodaného prístroja, návody na obsluhu v slovenskom/českom jazyku, kompletná užívateľská dokumentácia v slovenskom/českom jazyku, potrebná servisná technická dokumentácia, zaškolenie zamestnancov kupujúceho v potrebnom rozsahu a zabezpečenie záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkané prístroje.

2.3 Predávajúci sa na základe tejto zmluvy zaväzuje dodať kupujúcemu predmet zmluvy a vykonať činnosti podľa odseku 2.2 tohto článku, previesť na kupujúceho vlastnícke právo k predmetu zmluvy. Súčasne sa zaväzuje kupujúci prevziať predmet zmluvy a zaplatiť zaň zmluvne dohodnutú cenu podľa článku IV tejto zmluvy.

**Čl. III**

**Termín a miesto dodania**

3.1 Predávajúci sa zaväzuje realizovať dodávku predmetu zmluvy podľa Čl. II tejto zmluvy do miesta dodania - Univerzitná nemocnica Martin, Neonatologická klinika, Kollárova 2, 036 59 Martin v termíne do ...... *(doplní uchádzač max. do 8 týždňov)* týždňov od účinnosti tejto zmluvy.

Inštaláciu, uvedenie do prevádzky, odskúšanie funkčnosti a prevádzkyschopnosti dodaného prístroja a zaškolenie zamestnancov kupujúceho v potrebnom rozsahu sa zaväzuje vykonať a dodať predávajúci do ...... dní od písomnej výzvy kupujúceho.

3.2 Odmietnutie dodávky kupujúcim je možné vtedy, ak technické parametre predmetu zmluvy nezodpovedajú technickým parametrom uvedeným v ponuke.

3.3 Zmluvné strany sa dohodli, že predávajúci nie je v omeškaní s termínom dodania predmetu zmluvy, uvedeným v odseku 3.1 tohto článku po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane kupujúceho. V tomto prípade má predávajúci právo na predĺženie termínu dodania predmetu zmluvy.

**Čl. IV**

**Cena**

4.1 Cena za predmet zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách, v znení neskorších predpisov a vyhlášky MF SR č. 87/1996 Z.z. v znení neskorších predpisov, ktorou sa vykonáva zákon o cenách v platnom znení.

4.2 Cena predávajúceho za celý predmet zmluvy je stanovená ako výsledok verejnej súťaže s názvom „Dobudovanie centra urgentnej starostlivosti o kriticky chorého novorodenca – vybavenie zdravotníckou technikou - I.kolo

**- časť č.1 - Inkubátor intenzívny – 10 ks“** .

*(uchádzač uvedené údaje doplní podľa časti do ktorej predkladá ponuku)*

4.3 Súčasťou zmluvy je ponuková cena (rozpočet) predávajúceho uvedená v Prílohe č.1, ktorá tvorí neoddeliteľnú prílohu tejto zmluvy.

4.4 Zmluvné strany dohodli cenu predmetu zmluvy nasledovne:

Cena za celý predmet zmluvy v € bez DPH ....................

Sadzba DPH v % ....................

Výška DPH v € ....................

Cena za celý predmet zmluvy v € s DPH ....................

(slovom....................................................................................................................... €)

Uvedená cena je konečná.

4.5 V cene podľa bodu 4.4 tejto zmluvy je zahrnutá cena za celý predmet zmluvy špecifikovaný v čl. II tejto zmluvy vrátane DPH v súlade s platnými predpismi, vrátane dopravy na miesto určenia, inštalácie, uvedenia do prevádzky, odskúšania funkčnosti a prevádzkyschopnosti dodaného prístroja, návodov na obsluhu v slovenskom/českom jazyku, kompletnej užívateľskej dokumentácie v slovenskom/českom jazyku, potrebnej servisnej technickej dokumentácie, zaškolenia zamestnancov kupujúceho v potrebnom rozsahu a zabezpečenia záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkané prístroje.

*Cena uvedená v návrhu zmluvy musí obsahovať cenu za celý predmet zákazky.*

4.6 Zmenu ceny z dôvodu zmien dovozných podmienok stanovených zákonom, kedy by bol dovoz predmetu zmluvy zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.

4.7 V prípade zmeny výšky DPH v priebehu realizácie dodávky predmetu zmluvy alebo záručného servisu, bude jej výška upravená v zmysle platnej legislatívy.

**Čl. V**

**Platobné podmienky, fakturácia**

5.1 Zmluvné strany sa dohodli, že celkovú kúpnu cenu podľa čl. IV bodu 4.4 tejto zmluvy uhradí kupujúci nasledovným spôsobom :

* 90% z celkovej ceny predmetu zmluvy po dodaní tovaru podľa čl. II bodu 2.1 zmluvy na základe dodacieho listu, v ktorom bude uvedený názov predmetu zmluvy, s tým že faktúru vystaví predávajúci po dodaní tovaru na miesto plnenia v súlade s čl. III ods. 3.1 tejto zmluvy, so splatnosťou 60 kalendárnych dní odo dňa doručenia formálne a vecne správnej faktúry kupujúcemu,
* 10% z celkovej ceny predmetu zmluvy podľa čl. IV ods. 4.4 tejto zmluvy po inštalácii tovaru a splnení a uskutočnení všetkých ďalších činností súvisiacich s predmetom zmluvy v súlade s čl. II bodom 2.2 tejto zmluvy, pričom faktúra je splatná do 60 dní od doručenia formálne a vecne správnej faktúry kupujúcemu.

Úhrada sa uskutoční bezhotovostným prevodom na účet predávajúceho.

5.2 Faktúra bude doručená kupujúcemu v troch výtlačkoch a bude obsahovať minimálne tieto údaje:

a) označenie kupujúceho a predávajúceho, adresa, sídlo, IČO, DIČ, IČ DPH (a údaje podľa § 3a Obchodného zákonníka)

b) miesto dodania a názov dodaného predmetu zmluvy,

c) číslo zmluvy,

d) číslo faktúry,

e) dátum vystavenia, dátum dodania, dátum splatnosti faktúry,

f) fakturovanú čiastku bez DPH, DPH a celkovo fakturovanú sumu,

g) označenie peňažného ústavu, číslo účtu, IBAN, SWIFT,

h) pečiatku a podpis oprávneného zástupcu predávajúceho,

i) prílohou faktúry bude dodací list podpísaný kupujúcim.

5.3 V prípade, ak faktúra nebude obsahovať potrebné náležitosti alebo prílohy alebo bude faktúra vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo na doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.

5.4 Predávajúci sa zaväzuje, že bez písomného súhlasu kupujúceho nepostúpi svoju peňažnú pohľadávku ani jej časť, ktorá vznikne z tejto zmluvy iným tretím osobám. Postúpenie pohľadávky zo strany predávajúceho tretej osobe bez súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci súhlas MZ SR.

**Čl. VI**

**Záručná doba a zodpovednosť za vady**

6.1 Predávajúci zodpovedá za to, že predmet zmluvy je dodaný v súlade s touto zmluvou, v súlade s ponukou predloženou vo verejnom obstarávaní a spĺňa všetky požadované kvalitatívne parametre a vlastnosti uvedené v špecifikácii, ktorá tvorí prílohu č.1 tejto zmluvy a že predmet zmluvy vyhovuje požiadavkám technických noriem a všeobecne záväzných právnych noriem.

Počas záručnej doby predávajúci zodpovedá za to, že predmet zmluvy bude mať po celú dobu záruky vlastnosti dohodnuté v tejto zmluve, vlastnosti stanovené príslušnými technickými normami a vlastnosti deklarované predávajúcim v návode na obsluhu, vlastnosti pre daný typ výrobku obvyklé a právnymi predpismi ustanovenú požadovanú akosť.

6.2 Záručná doba začína plynúť dňom inštalácie a súčasného odskúšania funkčnosti a prevádzkyschopnosti predmetu plnenia. Záručná doba je v trvaní .............. mesiacov *(doplní uchádzač minimálne 24 mesiacov)*.

Počas záručnej doby je predávajúci povinný uskutočniť povinné preventívne prehliadky a kontroly, ktoré sú stanovené právnymi predpismi a výrobcom pre ponúkané prístroje. Poslednú vykoná dva týždne pred uplynutím záručnej doby a odstráni všetky zistené vady a nedostatky.

6.3 Zmluvné strany sa dohodli, že pre prípad vady predmetu zmluvy počas záručnej doby, má kupujúci právo požadovať a predávajúci povinnosť odstrániť vady, na ktoré sa vzťahuje záruka za akosť vrátane všetkých prác spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy, vrátane dodávky funkčného príslušenstva. Záruka sa predlžuje automaticky o dobu, po ktorú predmet zmluvy nemohol byť v záručnej dobe plne používaný z dôvodu poruchy, alebo závady na predmete zmluvy.

Cena prehliadok a kontrol ako aj cena za odstránenie zistených vád a nedostatkov, vrátane všetkých prác a súvisiacich nákladov spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy, vrátane dodávky funkčného príslušenstva počas trvania záručnej doby je zahrnutá v cene predmetu zmluvy.

6.4 Kupujúci sa zaväzuje, že reklamácie a vady (poruchy) predmetu zmluvy uplatní bezodkladne po ich zistení. Ohlásenie vady a havarijného stavu za kupujúceho oznámi predávajúcemu zodpovedná osoba na tel. číslo: .............................. alebo na e-mail: .................................. Zodpovedný pracovník predávajúceho je .............................. .

Záručný servis bude realizovaný v rozsahu stanovenom výrobcom.

6.5 V rámci záruky na predmet zmluvy sa servisný technik dostaví na opravu predmetu zmluvy do ...................... *(doplní uchádzač maximálne 24 hodín)* hodín od nahlásenia poruchy a predloženia záväznej objednávky. Pod nástupom technika na opravu sa rozumie osobná návšteva technika na pracovisku, pričom dni pracovného voľna, pokoja a sviatky sa nevzťahujú na stanovený časový interval. Predávajúci zabezpečí opravu predmetu zmluvy v rámci garancie, čiže jeho plné sfunkčnenie maximálne do siedmich pracovných dní od nahlásenia poruchy.

V prípade, ak bude prístroj v záručnej dobe mimo prevádzky po dobu viac ako 30 dní nepretržite z dôvodu neschopnosti predávajúceho alebo ním zabezpečenej alebo poverenej servisnej organizácie odstrániť poruchu, kupujúci bude mať právo penalizovať predávajúceho zmluvnou pokutou vo výške 0,05 % z ceny prístroja za každý deň počnúc 31-vým dňom prístroja mimo prevádzku. To neplatí, ak predávajúci zabezpečí iný náhradný prístroj za nefunkčný predmet zmluvy.

6.6 V prípade, ak predávajúci neodstráni reklamované vady v dohodnutej, resp. primeranej lehote alebo odmietne odstrániť reklamované vady, má kupujúci právo zabezpečiť odstránenie reklamovaných vád prostredníctvom tretej osoby. Záruka predávajúceho podľa tejto zmluvy tým nie je dotknutá. Náklady, ktoré vzniknú kupujúcemu pri takto odstraňovaných vadách, vyfakturuje kupujúci predávajúcemu samostatnou faktúrou, ktorú je povinný predávajúci uhradiť najneskôr do 30 dní od jej doručenia.

6.7 Predávajúci týmto prehlasuje, že je schopný zabezpečiť aj pozáručný servis predmetu plnenia po dobu 8 rokov (servis s náhradnými dielmi, dopravnými nákladmi a všetkými ostatnými službami nevyhnutnými pre zabezpečenie plynulého chodu predmetu zmluvy) po uplynutí záručnej doby.

**Čl. VII**

**Spolupôsobenie kupujúceho a predávajúceho**

7.1 Predávajúci vykonáva činnosti, spojené s dodaním, odovzdaním a inštaláciou predmetu zmluvy na vlastnú zodpovednosť v súlade s dohodnutými ustanoveniami tejto zmluvy do miesta dodania riadne a včas a zaškolí personál kupujúceho v rozsahu ............... *(doplní uchádzač min. 2 pracovné dni)* pracovných dní potrebnom na riadne užívanie predmetu zmluvy.

7.2 Pri dodaní predmetu zmluvy je predávajúci povinný vzniknutý odpad odstrániť na vlastné náklady.

7.3 Kupujúci sa zaväzuje užívať predmet zmluvy v súlade s pokynmi predávajúceho a s pokynmi uvedenými v návode na obsluhu.

7.4 Kupujúci sa zaväzuje uhradiť cenu uvedenú v čl. IV v bode 4.4 tejto zmluvy za podmienok dohodnutých v čl. V  tejto zmluvy.

**Čl. VIII**

**Zmluvné pokuty a odstúpenie od zmluvy**

8.1 Kupujúci si môže voči predávajúcemu uplatniť zmluvnú pokutu:

Vo výške 0,05% z 90 % z celkovej zmluvnej ceny bez DPH uvedenej v čl. IV ods. 4.4 tejto zmluvy za každý aj začatý týždeň omeškania s odovzdaním predmetu zmluvy podľa čl. III ods. 3.1 tejto zmluvy až do jeho prevzatia kupujúcim, okrem prvého týždňa omeškania. V prípade omeškania s inštaláciou a oneskorením odskúšania prevádzkyschopnosti dodaných prístrojov a zaškolenia zmluvnú pokutu vo výške 0,05% z 10 % z celkovej zmluvnej ceny bez DPH uvedenej v čl. IV ods. 4.4 tejto zmluvy za každý aj začatý týždeň omeškania. Za týždeň sa považuje sedem kalendárnych dní, pričom prvý deň je deň nasledujúci po dni, kedy mal byť predmet zmluvy dodaný.

8.2 V prípade omeškania kupujúceho s úhradou faktúry si predávajúci môže uplatniť úrok z omeškania v súlade s ust. nariadenia vlády č. 21/2013 Z. z. v platnom znení.

8.3 Zmluvnou pokutou nie je dotknutý nárok na náhradu škody.

8.4 Predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

8.5 Kupujúci môže od tejto zmluvy odstúpiť v prípade podstatného porušenia zmluvy zo strany predávajúceho, ktorým sa rozumie najmä:

8.5.1 nedodržanie kvality predmetu plnenia,

8.5.2 ak technické parametre predmetu zmluvy nezodpovedajú technickým parametrom uvedeným v ponuke,

8.5.3 realizačná neschopnosť predávajúceho alebo iné okolnosti, ktoré mu bránia splniť predmet zmluvy,

8.5.4 akéhokoľvek porušenia povinností predávajúceho podľa tejto zmluvy.

8.6 Kupujúci je tiež oprávnený odstúpiť od zmluvy:

8.6.1 ak predávajúci, resp. subdodávatelia predávajúceho neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z.z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora,

8.6.2 ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa čl. X bodu 10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

8.6.3 ak v súlade so zákonom č. 315/2016 Z.z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa bodu 8.9 tejto zmluvy.

Vyššie uvedené ustanovenie je kupujúci oprávnený využiť v prípade, ak predávajúci, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z. v platnom znení.

8.7 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami.

8.8 Ak si subdodávatelia predávajúceho podľa čl. X tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

8.9 Ak registrujúci orgán rozhodne o výmaze predávajúceho z registra podľa ust. § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa bodu 8.6 tejto zmluvy, predávajúci zaplatí kupujúcemu zmluvnú pokutu vo výške 10 000,- €.

8.10 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

8.11 Ustanovenia 8.8, 8.9 a 8.10 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z.

8.12 Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.

**Čl. IX**

**Odovzdanie a prevzatie predmetu zmluvy**

9.1 Splnením predmetu zmluvy sa rozumie dátum odovzdania a prevzatia predmetu zmluvy do užívania po jeho inštalácii, uvedení do prevádzky a odskúšaní jeho funkčnosti a prevádzkyschopnosti v mieste dodania podľa čl. III bodu 3. 1 tejto zmluvy. O odovzdaní a prevzatí predmetu zmluvy spíšu zmluvné strany Preberací protokol s uvedením typu prístroja podľa špecifikácie predmetu zmluvy, výrobné číslo, dátum základného zaškolenia a menný zoznam zaškolených pracovníkov.

Súčasne predávajúci odovzdá kupujúcemu pri odovzdaní predmetu zmluvy návody na obsluhu a kompletnú užívateľskú dokumentáciu v slovenskom/českom jazyku, potrebnú technickú servisnú dokumentáciu a záručný list k predmetu zmluvy.

9.2 Súčasťou odovzdania predmetu zmluvy sú, v prípade, že sú potrebné, odborné prehliadky (revízne správy), atesty, certifikáty, resp. vyhlásenia o zhode, osvedčenia o akosti a kompletnosti jednotlivých prístrojov, záručné listy, ako aj ďalšia dodávateľská dokumentácia.

9.3 Odmietnutie prevzatia predmetu zmluvy kupujúcim je možné vtedy, ak technické parametre odovzdaného predmetu zmluvy nezodpovedajú technickým parametrom uvedeným v ponuke.

**Čl. X**

**Subdodávatelia a osobitné povinnosti predávajúceho**

10.1 Predávajúci pri plnení predmetu zmluvy špecifikovaného v čl. II tejto zmluvy využije subdodávateľov uvedených v prílohe č. 2 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 10.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.

10.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

10.5 Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak kupujúci zistí, že subdodávateľ nie je zapísaný v registri, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. XI**

**Záverečné ustanovenia**

11.1 Právne vzťahy touto zmluvou priamo neupravené sa riadia príslušnými ustanoveniami Obchodného zákonníka a inými všeobecne záväznými právnymi predpismi.

11.2 Táto zmluva môže byť doplnená alebo zmenená len na základe písomného dodatku podpísaného oboma zmluvnými stranami. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

11.3 Zmluva je vyhotovená v štyroch vyhotoveniach, pričom každé vyhotovenie zmluvy zmluvné strany prehlasujú za originál, z ktorých po podpise sú dve určené pre kupujúceho a dve pre predávajúceho.

11.4 Táto zmluva nadobúda platnosť dňom jej podpísania oboma zmluvnými stranami a zmluva nadobúda účinnosť nasledujúci deň po dni je zverejnenia v Centrálnom registri zmlúv na portáli Úradu vlády SR.

11.5 Predávajúci súhlasí so zverejnením kúpnej zmluvy v Centrálnom registri zmlúv na portáli Úradu vlády SR v plnom rozsahu.

11.6 Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

**Príloha č.1 kúpnej zmluvy – Špecifikácia parametrov predmetu zmluvy vrátane kalkulácie zmluvnej ceny**

**Príloha č.2 kúpnej zmluvy – Identifikácia subdodávateľov**

V Martine, dňa: .................................... V .......................... , dňa: ......................

**Za UNM: Zapredávajúceho:**

Meno: .................................................

Funkcia: ..................................................

Podpis: ...................................... Podpis: ..................................................

Podpis: ......................................

**Príloha č. 1 kúpnej zmluvy – ŠPECIFIKÁCIA PARAMETROV predmetu zmluvy vrátane kalkulácie zmluvnej ceny**

* špecifikácia parametrov predmetu zmluvy v zmysle *C. Opis predmetu zákazky* a prílohy č.4 súťažných podkladov
* kalkulácia zmluvnej ceny v zmysle *D. Spôsob určenia ceny*

**Príloha č.2 kúpnej zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

**Subdodávateľ – iná osoba v zmysle § 33 ods. 2 a § 34 ods. 3 (osoba využitá pri preukazovaní splnenia podmienok účasti týkajúcich sa finančného a ekonomického postavenia alebo technickej spôsobilosti alebo odbornej spôsobilosti):**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nevyužil pri preukazovaní splnenia podmienok účasti iné osoby túto skutočnosť uvedie. Ak úspešný uchádzač využil pri preukazovaní splnenia podmienok účasti viac iných osôb, použije odsek toľkokrát, koľko iných osôb využil.*

Zhotoviteľ vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V .......................... , dňa: ......................

**Za predávajúceho:**

Meno: .................................................

Funkcia: .............................................

Podpis: ...............................................